 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021 m. gruodžio 2 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu ir atsižvelgdama į Nacionalinės švietimo agentūros 2021 m. lapkričio 8 d. raštą Nr. SD-3509(1.6E) „Dėl ilgalaikio ir trumpalaikio turto perdavimo nuosavybės teise valdyti“, Savivaldybės taryba nusprendžia:

1. Sutikti perimti Panevėžio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (pridedama).

2. Perimtą savivaldybės nuosavybėn sprendimo 1 punkte nurodytą turtą perduoti Panevėžio rajono pedagoginei psichologinei tarnybai valdyti, naudoti ir disponuoti juo patikėjimo teise.

3. Savivaldybės nuosavybėn perduotas turtas bus naudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą Panevėžio rajono pedagoginėje psichologinėje tarnyboje.

4. Įgalioti Panevėžio rajono savivaldybės administracijos Švietimo, kultūros ir sporto skyriaus vedėją Algirdą Kęstutį Rimkų Panevėžio rajono savivaldybės vardu pasirašyti sprendimo 1 punkte nurodyto turto perdavimo–priėmimo aktą.

Panevėžio rajono savivaldybės tarybos

2021 m. gruodžio 2 d. sprendimo Nr. T-

priedas

**Ilgalaikio nematerialiojo turto sąrašas**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr.  | Turto pavadinimas | Inventorinis Nr. | Įsigijimo metai | Kiekis | Mato vnt. | Vieneto įsigijimo vertė, Eur | Bendra įsigijimo vertė, Eur | Bendra likutinė vertė, Eur 2021-09-30 |
| 1. | ADM programa | 112197 | 2019 | vnt. | 1 | 511,35 | 511,35 | 511,35 |
| Iš viso | 511,35 | 511,35 |

**Trumpalaikio turto sąrašas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr.  | Turto pavadinimas | Inventorinis Nr. | Įsigijimo metai | Kiekis | Mato vnt. | Vieneto įsigijimo vertė, Eur | Bendra įsigijimo vertė, Eur |
| 1. | Bender Geštalt metodika | AT-008165 | 2019 | vnt. | 1 | 121,00 | 121,00 |
| Iš viso | 121,00 |

\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO AIŠKINAMASIS RAŠTAS**

2021 m. lapkričio 16 d.

Panevėžys

**1. Sprendimo projekto tikslai ir uždaviniai**

Parengtas sprendimo projektas sutikti perimti Panevėžio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą.

 **2. Siūlomos teisinio reguliavimo nuostatos**

 Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punkte numatyta, kad savivaldybė turtą įgyja Savivaldybės tarybos sutikimu perimdama valstybės turtą savivaldybės savarankiškosioms funkcijoms įgyvendinti, kai šis turtas perduodamas savivaldybės nuosavybėn pagal Lietuvos Respublikos Vyriausybės nutarimus.

 Valstybės turtas savivaldybės nuosavybėn bus perduodamas Savivaldybės tarybai priėmus sprendimą.

 **3**. **Laukiami rezultatai**

Perėmus savivaldybės nuosavybėn turtą, jis bus perduotas Panevėžio rajono pedagoginei psichologinei tarnybai valdyti, naudoti ir disponuoti juo patikėjimo teise. Savivaldybės nuosavybėn perduotas turtas bus naudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą Panevėžio rajono pedagoginėje psichologinėje tarnyboje.

 **4**. **Lėšų poreikis ir šaltiniai**

Nėra.

 **5. Kiti sprendimui priimti reikalingi pagrindimai, skaičiavimai, paaiškinimai**

Nėra.

Vyr. specialistė Jadvyga Balčienė